

**BalatonföldvárI KÖZÖS ÖNKORMÁNYZATI HIVATAL**

**8623. Balatonföldvár, Petőfi S.u.1. Tel: 84-540-330. Fax: 540-332.**

**ELŐTERJESZTÉS**

**Balatonföldvár Város Képviselőtestülete**

**2020. július 8. napján tartandó ülésére**

Az előterjesztés tárgya: lakóterület elnevezése

Döntéshozatal: Egyszerű többséggel

Tárgyalás: Nyilvános ülésen

***Tisztelt Képviselő-testület!***

Katona Tamás balatonföldvári ingatlan tulajdonos kezdeményezte a balatonföldvári 1582/2 hrsz alatt felvett saját használatú út (volt camping területén készült lakópart utcája) és az arról nyíló ingatlanok nevének meghatározását, figyelemmel arra, hogy a telekalakítás során kialakult ingatlanok házszámának megállapításához szükséges hatósági eljárás lefolytatásának feltétele az ingatlanok megközelítését biztosító utca nevének meghatározása.

**A központi címregiszterről és a címkezelésről szóló** **345/2014. (XII. 23.) Korm. rendelet** 13. § (2) bekezdésében foglaltak szerint: „ Ha a címképzés tárgyát képező ingatlan csak magánútról közelíthető meg, annak elnevezésére vonatkozóan a helyi önkormányzati rendeletben foglalt szabályok az irányadók.”

A közterületek elnevezésének részletszabályait **Balatonföldvár Város Önkormányzata Képviselőtestületének a közterületek elnevezéséről és a házszámozás szabályairól szóló 12/2013.(X.28.) önkormányzati rendelet** állapítja meg:

„3. §

(1) Minden közterületet el kell nevezni. A közterületek nevének megállapítása és megváltoztatása Balatonföldvár Város Önkormányzata Képviselő-testületének hatáskörébe tartozik.

(2) Az újonnan létesített közterület nevét, a létrejöttét követő egy éven belül kell megállapítani.

(3) Közterület elnevezését a megállapításától számított 10 éven belül nem lehet megváltoztatni.

(4) A lakótelkek épületei közötti ún. szerviz utakat, továbbá a mezőgazdasági célú és lakónépességet nem érintő dűlőutakat nem szükséges elnevezni.

…

4. §

(1) A közterület elnevezésénél, figyelemmel kell lenni Balatonföldvár város jellegére, történelmére, hagyományaira, földrajzi sajátosságaira. Az elnevezés lehetőleg utaljon a közterületnek a községen belüli elhelyezkedésére, és helytörténeti vonatkozásaira.

(2) A város közigazgatási területén, több azonos elnevezésű közterület nem lehet.

(3) Közterületet személyről, tárgyról, állatról, növényről, történelmi eseményről, földrajzi névről vagy fogalomról lehet elnevezni.

6. §

(2) A közterületnév megállapítását vagy megváltoztatását kezdeményezheti:

a) a polgármester,

b) a jegyző,

c) a képviselő-testület bizottsága,

d) a helyi önkormányzat képviselője,

e) Balatonföldvár város közigazgatási területén bejelentett lakcímmel rendelkező állampolgár,

f) Balatonföldvár város közigazgatási területén ingatlannal, székhellyel, telephellyel rendelkező természetes, vagy jogi személy.

(3) A beérkezett javaslatokat a képviselő-testület Humán Bizottsága véleményezi.”

A volt camping területén kialakított építési telkek értékesítése során a tulajdonosok az „Árnyas lakópark” elnevezést használták és az előzetes egyeztetések során kérték, hogy az utca illetőleg ezen városrész elnevezése is ez legyen.

Határozati javaslat

Balatonföldvár Város Önkormányzatának Képviselőtestülete, figyelemmel érintett balatonföldvári ingatlan tulajdonosok kérelmére 2020. augusztus 1-jei hatállyal, támogatja a balatonföldvári 1582/2 hrsz. alatt felvett saját használatú út és az arról megközelíthető ingatlanok Árnyas lakóparknak történő elnevezését.

Balatonföldvár, 2020. július 3.

 Köselingné dr. Kovács Zita

 jegyző